મુનીશ્વરાનંદજીને આવી કલ્પના નહોતી. તે ચકિત થઈ ગયા. વચનામૃતમાં તો અક્ષર અને પુરુષોત્તમના અપાર મહિમાની વાત ભગવાન સ્વામિનારાયણે કહી છે. આથી તેમને કંઈ કહેવાપણું રહ્યું નહોતું, છતાં તેમણે ખંડન ચાલુ રાખ્યું ત્યારે વિવેકથી કુબેરભાઈએ એટલું જ કહ્યું : ‘બ્રહ્મચારીજી! હવે કાંઈક જ્ઞાનની વાતો કરો તો અહીં આવ્યું સાર્થક થાય.’ બ્રહ્મચારીજી સ્તબ્ધ બનીને બીજા દિવસે ગઢડા તરફ પ્રયાણ કરી ગયા.